Ελισάβετ Μόρτιμερ

Η Ελισάβετ Μόρτιμερ, βαρόνη του Κάμους (Μονμουθσάιρ, 12 Φεβρουαρίου 1371 - 20 Απριλίου 1417) Αγγλίδα ευγενής ήταν μεγαλύτερη κόρη και παιδί του Εδμόνδου Μόρτιμερ, 3ου κόμη του Μαρς και της Φιλίππης, 5ης κόμισσας του Όλστερ. Η μητέρα της ήταν μοναδική κόρη και παιδί του Λάιονελ της Αμβέρσας του δεύτερου γιου του Εδουάρδου Γ΄ της Αγγλίας και της Φιλίππης του Αινώ. Ο πρώτος σύζυγος της ήταν ο Χότσπερ από την Οικογένεια Πέρσι, ο δεύτερος ήταν ο Τόμας Κάμους, 1ος βαρόνος του Κάμους. Η Ελισάβετ εμφανίζεται στο έργο του Ουίλλιαμ Σαίξπηρ "Ερρίκος Δ΄, Μέρος Α΄ σαν "Λαίδη Κέιτ Πέρσι" και κάνει μια σύντομη εμφάνιση σαν "χήρα Πέρσι" στο έργο "Ερρίκος Δ΄, Μέρος Β΄". Η Ελισάβετ είχε δυο μικρότερους αδελφούς τον Ρότζερ Μόρτιμερ, 4ο κόμη του Μαρς, τον Εδμόνδο Μόρτιμερ και μια αδελφή την Λαίδη Φιλίππη Μόρτιμερ που παντρεύτηκε σε πρώτο γάμο τον Τζων Χέιστινγκς, 3ο κόμη του Πέμπροκ σε δεύτερο γάμο τον Ριχάρδο ΦίτςΆλαν 11ο κόμη του Αρουντέλ και σε τρίτο γάμο τον Σερ Τόμας Πόινινγκς του Μπέιζινγκ.

 Είναι άγνωστο πότε παντρεύτηκε η Ελισάβετ τον πρώτο της σύζυγο Χότσπερ που ήταν μεγαλύτερος γιος του Χένρι Πέρσι, 1ου Κόμη του Νορθάμπερλαντ, είχε την φήμη σκληρού στρατιώτη και ικανού διοικητή, μαζί του απέκτησε : Χένρι Πέρσι, 2ος Κόμης του Νορθάμπερλαντ Ελισάβετ (1395 - 26 Οκτωβρίου 1436) παντρεύτηκε σε πρώτο γάμο τον Τζων Κλίφορντ, 7ο βαρόνο του Κλίφορντ που έπεσε στην μάχη του Μω στις 13 Μαρτίου 1322 και σε δεύτερο γάμο τον Ραλφ Νέβιλ, 2ο κόμη του Γουέστμορλαντ με τον οποίο είχε έναν γιο τον Σερ Τζων Νέβιλ.Ο πρώτος της σύζυγος σκοτώθηκε στην μάχη του Σρούσμπερυ (21 Ιουλίου 1403) σαν αρχηγός επαναστατικού στρατού εναντίον του Ερρίκου Δ΄ της Αγγλίας, τάφηκε στο Σροπσάιρ. Οι φήμες που κυκλοφόρησαν ότι ο Πέρσι ήταν ακόμα ζωντανός ανάγκασαν τον βασιλιά "να κάνει εκταφή το πτώμα του και να το εκθέσει στην δημόσια αγορά του Σρούσμπερυ". Το κεφάλι του απεστάλη στην Γιορκ και τοποθετήθηκε σε μια από τις πύλες της πόλης την Μίκλγκειτ Μπαρ και τα υπόλοιπα μέρη του σώματος του μεταφέρθηκαν στο Νιούκασλ, Μπρίστολ, και το Τσέστερ. Παραδόθηκαν στην χήρα του που έκανε την ταφή στο Γιορκ Μίνστερ τον Νοέμβριο του ίδιου χρόνου. Ο Χότσπερ ανακηρύχτηκε προδότης τον Ιανουάριο του 1404 και τα εδάφη του κατασχέθηκαν, ο βασιλιάς διέταξε και την σύλληψη της Ελισάβετ (25 Οκτωβρίου 1415).Παντρεύτηκε σε δεύτερο γάμο λίγο μετά τις 20 Απριλίου 1406 τον Τόμας Καμόυς, 1ο βαρόνο του Καμόυς, αν και ο δεύτερος σύζυγος της ήταν άνω των 60 ετών είχε αποκτήσει μαζί του γιο τον Σερ Ρότζερ Καμόυς. Ο Τόμας Καμόυς ήταν όπως ο Χότσπερ αναγνωρισμένος στρατιώτης και διοίκησε την δεξιά πτέρυγα του Αγγλικού στρατού στην μάχη του Αζινκούρ (25 Οκτωβρίου 1415). Η Ελισάβετ πέθανε σε ηλικία 46 ετών (20 Απριλίου 1417) και τάφηκε στον ναό του Σαιν Τζωρτζ στο Σάσσεξ, ο δεύτερος σύζυγος της τάφηκε δίπλα της. Ο τάφος τους διακοσμήθηκε με ένα περίφημο ορειχάλκινο μνημείο σε λίγο μικρότερες διαστάσεις από την πραγματική τους που φαίνεται από το μέσο του ιερού της εκκλησίας. Η Τζέιν Σίμουρ τρίτη σύζυγος του Ερρίκου Η΄ της Αγγλίας ήταν μια από τις απογόνους της Ελισάβετ Μόρτιμερ μέσω της κόρης της Ελισάβετ Πέρσι. Cokayne, George Edward (1912). The Complete Peerage, edited by H.A. Doubleday. II. Cokayne, George Edward (1932). The Complete Peerage, edited by H.A. Doubleday. VIII. Cokayne, George Edward (1936). The Complete Peerage, edited by H.A. Doubleday. IX. Davies, R.R. (2004). "Mortimer, Roger (VII), fourth earl of March and sixth earl of Ulster (1374–1398)". Oxford Dictionary of National Biography Holmes, George (2004). "Mortimer, Edmund (III), third earl of March and earl of Ulster (1352–1381)". Oxford Dictionary of National Biography (online ed.). Oxford University Press. Leland, John L. (2004). "Camoys, Thomas, Baron Camoys (c.1350-1420/21)". Oxford Dictionary of National Biography (online ed.). Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. I (2nd ed.). Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. II (2nd ed.). Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.). Tout, T.F., rev. R.R. Davies (2004). "Mortimer, Sir Edmund (IV) (1376-1408/9)". Oxford Dictionary of National Biography (online ed.). Oxford University Press. Walker, Simon (2004). "Percy, Sir Henry (1364–1403)". Oxford Dictionary of National Biography (online ed.). Oxford University Press. Λαίδη Κέιτ Πέρσι